
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 264 

8 Φεβρουάριου 2013 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΝΤΩΝΙΟΣ ΚΑΙ ΙΩΑΝΝΗΣ ΑΓΓΕ- 

ΛΙΚΟΥΣΗΣ» και κύρωση του οργανισμού αυτού. 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΝΙΚΟΛΑΟΣ ΝΙΚΗΤΑΚΗΣ» 
και κύρωση του οργανισμού αυτού. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΝΤΩΝΙΟΣ ΚΑΙ ΙΩΑΝΝΗΣ ΑΓΓΕΛΙ- 
ΚΟΥΣΗΣ» και κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

2. Την υπ’ αριθμ. 9.464/17-6-2009 πράξη της Συμβ/φου 
Αθηνών Ευγενίας, συζ. Γεωργίου Αγγελοπούλου - Κα- 
τσιγιάννη, όπως τροποποιήθηκε και κωδικοποιήθηκε με 
την υπ’ αριθμ. 10.577/11-9-2012 πράξη της ίδιας Συμβο¬ 
λαιογράφου, με την οποία η εταιρεία με την επωνυμία 
«Α8ΤΡΟ δΗΙΡΗΟΙϋΙΝΟδ ΙΙΜΙΤΕϋ» (ΑΣΤΡΟ ΣΙΠΧΟΛΝΤΙΝΓΚΣ 
ΛΙΜΙΤΕΝΤ), σύστησε αυτοτελές κοινωφελές ίδρυμα με την 
επωνυμία «ΙΔΡΥΜΑ ΑΝΤΩΝΙΟΣ ΚΑΙ ΙΩΑΝΝΗΣ ΑΓΓΕΛΙΚΟΥ- 
ΣΗΣ» και με έδρα την Καλλιθέα Αττικής. 

3. Την υπ’ αριθμ. 22/20-9-2012 γνωμοδότηση του Συμ¬ 
βουλίου Εθνικών Κληροδοτημάτων. 

4. Την υπ’ αριθμ. Δ6Α1104503 ΕΞ 2011/21-7-2011 (ΦΕΚ 
1670Β) κοινή απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και Οικονο¬ 
μικών περί έναρξης λειτουργίας της Γ ενικής Γ ραμματείας 
Δημόσιας Περιουσίας. 

5. Την υπ’ αριθμ. οικ. 14362/20/18-7-2012 (ΦΕΚ 2166 Β') 
κοινή απόφαση του Πρωθυπουργού και του Υπουργού 
Εργασίας, Κοινωνικής Ασφάλισης και Πρόνοιας με την 
οποία ανατέθηκαν αρμοδιότητες στον Υφυπουργό Ερ¬ 
γασίας, Κοινωνικής Ασφάλισης και Πρόνοιας. 

Με πρόταση των Υπουργών Οικονομικών, Παιδείας και 
Θρησκευμάτων, Πολιτισμού και Αθλητισμού, Ναυτιλίας 
και Αιγαίου και του Υφυπουργού Εργασίας, Κοινωνικής 
Ασφάλισης και Πρόνοιας, αποφασίζουμε: 


Αρθρο μόνο 

1. Εγκρίνουμε τη σύσταση του κοινωφελούς ιδρύμα¬ 
τος με την επωνυμία: «ΙΔΡΥΜΑ ΑΝΤΩΝΙΟΣ ΚΑΙ ΙΩΑΝ¬ 
ΝΗΣ ΑΓΓΕΛΙΚΟΥΣΗΣ», η οποία έγινε από την εταιρεία 
με την επωνυμία «Α5ΤΠΟ δΗΙΡΗΟΙΈΙΙΝΟδ ΙΙΜΙΤΕϋ» (ΑΣ¬ 
ΤΡΟ ΣΙΠΧΟΛΝΤΙΝΓΚΣ ΛΙΜΙΤΕΝΤ), με την υπ’ αριθμ. 9.464/ 
17-6-2009 πράξη της Συμβ/φου Αθηνών Ευγενίας, συζ. 
Γεωργίου Αγγελοπούλου - Κατσιγιάννη, όπως τροπο¬ 
ποιήθηκε και κωδικοποιήθηκε με την υπ’ αριθμ. 10.577/ 
11-9-2012 πράξη της ίδιας Συμβολαιογράφου. 

2. Το ίδρυμα τούτο αποτελεί νομικό πρόσωπο ιδιω¬ 
τικού δικαίου, υπάγεται στην εποπτεία και τον έλεγχο 
των Υπουργών Οικονομικών, Παιδείας και Θρησκευμά¬ 
των, Πολιτισμού και Αθλητισμού, Εργασίας, Κοινωνικής 
Ασφάλισης και Πρόνοιας και Ναυτιλίας και Αιγαίου, και 
διέπεται από τις διατάξεις της ανωτέρω συστατικής του 
πράξης, του παρακάτω οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

3. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα έξι (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΑΝΤΩΝΙΟΣ ΚΑΙ ΙΩΑΝΝΗΣ ΑΓ- 
ΓΕΛΙΚΟΥΣΗΣ». 

Αρθρο 1 

ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το κοινωφελές ίδρυμα με την επωνυμία «ΙΔΡΥΜΑ 
ΑΝΤΩΝΙΟΣ ΚΑΙ ΙΩΑΝΝΗΣ ΑΓΓΕΛΙΚΟΥΣΗΣ», που συστάθηκε 
από την εταιρεία με την επωνυμία «Α3ΤΒΟ δΗΙΡΗΟΙϋΙΝΟδ 
ϋΜΙΤΕϋ» (ΑΣΤΡΟ ΣΙΠΧΟΛΝΤΙΝΓΚΣ ΛΙΜΙΤΕΝΤ) με την υπ’ 
αριθμ. 9.464/17-6-2009 πράξη της Συμβολαιογράφου Αθη¬ 
νών Ευγενίας, συζ. Γεωργίου Αγγελοπούλου - Κατσιγιάν- 
νη, όπως τροποποιήθηκε και κωδικοποιήθηκε με την υπ’ 
αριθμ. 10.577/11-9-2012 πράξη της ίδιας Συμβολαιογράφου, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της ανωτέρω συστατικής πράξης, του 
παρόντος οργανισμού, του α.ν. 2039/1939 όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του Ιδρύματος είναι η Καλλιθέα Αττικής. Το 
Ίδρυμα με απόφαση του Διοικητικού Συμβουλίου του δύ- 
ναται να δημιουργεί γραφεία (εντεταγμένα πλήρως στο 
Ίδρυμα και ελεγχόμενα από αυτό) για την πραγματοποί¬ 
ηση ή υποστήριξη των σκοπών και δραστηριοτήτων του 

σε οιονδήποτε άλλο Δήμο ή Κοινότητα της Ελλάδας και 
σε οποιαδήποτε χώρα ήθελε κριθεί αναγκαίο ή χρήσιμο. 

3. Η σψραγίδα του Ιδρύματος είναι στρογγυλή και ανα¬ 
γράφει περιμετρικά και στο επάνω ημικύκλιο την επω¬ 
νυμία του Ιδρύματος «ΙΔΡΥΜΑ ΑΝΤΩΝΙΟΣ ΚΑΙ ΙΩΑΝΝΗΣ 
ΑΓΓΕΛΙΚΟΥΣΗΣ», στο κάτω ημικύκλιο την έδρα του Ιδρύ¬ 
ματος, ήτοι «ΚΑΛΛΙΘΕΑ ΑΤΤΙΚΗΣ» και εντός του κύκλου το 
έτος της εγκρίσεως της συστάσεώς του. Στο κέντρο της 
σφραγίδος θα υπάρχει το ιδιαίτερο σήμα των επιχειρή¬ 
σεων Αγγελικούση, δηλ. το τριφύλλι. Για τις συναλλαγές 
του Ιδρύματος με την αλλοδαπή θα χρησιμοποιείται η 
απόδοση της επωνυμίας στην Αγγλική γλώσσα δηλαδή 
«ΑΝΤΟΝΙΟδ ΑΝϋ ΙΟΑΝΝΙδ ΑΝΘΕΙΙΟΟυδδΙδ ΡΟϋΝΩΑΤΙΟΝ». 

Αρθρο 2 

ΣΚΟΠΟΣ 

Σκοποί του Ιδρύματος είναι: 

1. Η ανάληψη ή/και υποστήριξη πρωτοβουλιών για την 
προαγωγή του εκπαιδευτικού έργου ιδρυμάτων της ανω- 
τέρας ή ανωτάτης (εάν υπάρξει) βαθμίδος εκπαιδεύσεως 
αξιωματικών του Εμπορικού Ναυτικού, την βελτίωση της 
υλικοτεχνικής υποδομής των εκπαιδευτηρίων και συναφών 
εγκαταστάσεων, ώστε η λειτουργία των ιδρυμάτων αυτών 
να ανταποκρίνεται στις ανάγκες και απαιτήσεις υψηλού 
βαθμού εκπαιδεύσεως των φοιτητών/σπουδαστών αυτών 
κατά τα δεδομένα των συγχρόνων εκπαιδευτικών προ¬ 
γραμμάτων, όπως αυτά υπαγορεύονται από τις ανάγκες 
και απαιτήσεις της συγχρόνου εμπορικής ναυτιλίας και 
των συγχρόνων πλοίων, περιλαμβανομένων της προα¬ 
γωγής στόχων συνδεομένων με την στήριξη (οικονομική 
και άλλη) των φοιτητών/σπουδαστών αυτών που έχουν 
σχετικές ανάγκες με την θεσμοθέτηση υποτροφιών με 
κριτήρια είτε την οικονομική ανάγκη ή/και την επίδοση 
των προς υποτροφίαν φοιτητών/σπουδαστών τόσον για 
προπτυχιακές όσο και για μεταπτυχιακές σπουδές στην 
Ελλάδα ή το Εξωτερικό και με προσδιορισμό του ποσού 
και της περιόδου, κατά το μέγιστον μέχρι της συμπλη- 
ρώσεως των σπουδών κατά την κρίση του Διοικητικού 
Συμβουλίου, για την οποία παρέχεται η υποτροφία, ή 
την ανάληψη άλλων πρωτοβουλιών, με γνώμονα πάντοτε 
την βελτίωση του παιδαγωγικού και εκπαιδευτικού έρ¬ 
γου των ιδρυμάτων αυτών εις τρόπον ώστε οι φοιτητές/ 
σπουδαστές των ιδρυμάτων αυτών να αποκτήσουν ηθικά, 
επιστημονικά και επαγγελματικά εφόδια, υψηλή αίσθηση 
ευθύνης και αγάπης προς την Πατρίδα και το ναυτικό 
επάγγελμα, διά να υπηρετήσουν επάξια προς την ιστορία 
της Ελληνικής Ναυτοσύνης την Εμπορική Ναυτιλία ως 
αξιωματικοί γεφύρας και μηχανής. 

2. Η παροχή ηθικής και οικονομικής αρωγής με την θε¬ 
σμοθέτηση και χορήγηση υποτροφιών ή άλλων ενισχύ¬ 
σεων για μεταπτυχιακές σπουδές σε νέους με ιδιαίτερες 
επιδόσεις, οι οποίοι επιθυμούν να υπηρετήσουν την Ελλη¬ 
νική Ναυτιλία και την Ελληνική Ναυτιλιακή Επιχείρηση ή 
που έχουν ιδιαίτερες επιδόσεις στις Επιστήμες, τα Γ ράμ¬ 
ματα και τις Τέχνες, στα πλαίσια πάντοτε των σκοπών 
του Ιδρύματος. Η επιλογή των υποτρόφων θα γίνεται με 
κριτήρια την ιδιαιτέρα επίδοση του υποψηφίου, λαμβα- 
νομένης υπ’ όψιν και της οικονομικής καταστάσεώς του, 
θα καλύπτει δε την περίοδο της μεταπτυχιακής σπουδής 
στην Ελλάδα ή το εξωτερικό, εφ’ όσον ο υπότροφος τηρεί 
τις υποχρεώσεις του, ως θα διαπιστώνεται από τον κατά 
τακτά χρονικά διαστήματα πραγματοποιούμενο έλεγχο 
προόδου του υποτρόφου. 

3. Η παροχή ηθικής και οικονομικής αρωγής, στα πλαίσια 
της κοινωνικής φροντίδας, σε πάσχοντες και αναξιοπα- 
θούντες, ως και η κάλυψη αναλογών κοινωνικών αναγκών. 


4. Η θεσμοθέτηση βραβείων (ηθικών και οικονομικών) 
για Έλληνες ή αλλοδαπούς που διαπρέπουν στα Γ ράμ¬ 
ματα, τις Επιστήμες, τις Τέχνες, τον Πολιτισμό και την 
Κοινωνική Αλληλεγγύη. 

5. Η οικονομική ενίσχυση άλλων κοινωφελών ιδρυμάτων 
καθώς και κοινωνικών ή πολιτιστικών δραστηριοτήτων και 
έργων κοινωφελούς χαρακτήρος και σκοπού οιωνδήποτε 
δημοσίων ή δημοτικών ή ιδιωτικών φορέων. 

6. Η παντός είδους συνεργασία με αντίστοιχα ιδρύματα 
του εσωτερικού και εξωτερικού με εταιρείες, ινστιτού¬ 
τα, πανεπιστήμια ή άλλους φορείς για την επίτευξη των 
ανωτέρω σκοπών (αποκλειστικώς κοινωφελών και μη κερ¬ 
δοσκοπικών σκοπών), η από κοινού με άλλα κοινωφελή 
ιδρύματα ή φορείς ανάληψη κοινωφελών έργων (δημι¬ 
ουργία μουσείων ή ερευνητικών ή πολιτιστικών κέντρων 
κ.λπ.), καθώς και κάθε άλλη ενέργεια που ήθελε κριθεί 
πρόσφορη από το Διοικητικό Συμβούλιο του Ιδρύματος 
πάντοτε εντός των πλαισίων του παρόντος και σύμφωνα 
με τις πρόνοιες του Α.Ν. 2039/1939. 

Αρθρο 3 

ΜΕΣΑ ΓΙΑ ΤΗΝ ΕΠΙΤΕΥΞΗ ΤΩΝ ΣΚΟΠΩΝ 

1. Το Ίδρυμα για να επιτύχει τους ανωτέρω αναφερό- 
μενους σκοπούς αυτού και για να αξιοποιήσει κατά τον 
καλύτερο δυνατό τρόπο τους πόρους του στα πλαίσια 
των σκοπών του θα: 

(ί) Οργανώνει πολιτιστικές και λοιπές συναντήσεις, σε¬ 
μινάρια, συνέδρια, ημερίδες, διαλέξεις, συμπόσια, εκθέσεις 
και εκδηλώσεις εν γένει στην Ελλάδα και το εξωτερικό. 

(μ) Συνεργάζεται με αντίστοιχα ιδρύματα του εσωτερι¬ 
κού και εξωτερικού, με υπηρεσίες και οργανισμούς της 
Ελλάδος ή του εξωτερικού, με υπηρεσίες της Ευρωπαϊ¬ 
κής Ενώσεως, με επιχειρήσεις, διακρατικούς ή διεθνείς ή 
μη κυβερνητικούς οργανισμούς, ενώσεις και κάθε άλλο 
φορέα, ιδιωτικό ή δημόσιο με παρεμφερή σκοπό ή ενδι¬ 
αφερομένους για τους σκοπούς και τις δραστηριότητες 
του Ιδρύματος. 

(μι) Αναλαμβάνει για λογαριασμό των προαναφερθέντων 
την οργάνωση και εκτέλεση προγραμμάτων σύμφωνα με 
τις εκάστοτε συμφωνίες. 

(ίν) Συμμετέχει σε εθνικά, ευρωπαϊκά και διεθνή δίκτυα 
με παρεμφερείς δραστηριότητες. 

(ν) Παράγει προς τον σκοπό και μόνο της προβολής 
των δραστηριοτήτων του Ιδρύματος και διαθέτει δωρεάν 
βιβλία, βιντεοταινίες, έντυπα, δελτία, περιοδικά, παρουσι¬ 
άσεις στο ΙηΐθΓΠθί, ΟΩ-ΠΟΜ3 κ.λπ. 

(νί) Αναζητεί και αναθέτει την εκτέλεση ορισμένων ερ¬ 
γασιών σε άλλους φορείς με συγκεκριμένες συμφωνίες. 
Φροντίζει για την ύπαρξη πλήρους και σύγχρονης υπο¬ 
δομής για την λειτουργία και τις δραστηριότητες του 
Ιδρύματος. Πραγματοποιεί επενδύσεις στην ημεδαπή ή 
την αλλοδαπή σε κινητές αξίες ή/και σε ακίνητα με στό¬ 
χο την αύξηση της περιουσίας του Ιδρύματος και την 
διεύρυνση των δυνατοτήτων του για την επίτευξη των 
σκοπών του Ιδρύματος. 

2. Περαιτέρω το Ίδρυμα θα αναπτύσσει κάθε νόμιμη 
δραστηριότητα για την επίτευξη των σκοπών του κατά 
την εκάστοτε επιλογή και ιεράρχηση προτεραιοτήτων 
και αναγκών που κρίνει το Διοικητικό Συμβούλιο αυτού. 

Άρθρο 4 

ΠΕΡΙΟΥΣΙΑ - ΠΟΡΟΙ 

1. Περιουσία του Ιδρύματος αποτελεί το ποσό του ενός 
εκατομμυρίου (€1.000.000) ευρώ. 

2. Πόροι του Ιδρύματος, πλην του ανωτέρω ποσού, είναι: 

(ί) Οι υπέρ του Ιδρύματος καταθέσεις στο εσωτερικό 

και το εξωτερικό του Ιδρυτή, ως και φίλων του Ιδρύματος. 

(μ) Οι τόκοι από καταθέσεις σε Τράπεζες, κεφαλαίων 
που θα κατατεθούν υπέρ του Ιδρύματος στο εσωτερικό ή 
στο εξωτερικό ή η τοποθέτηση σε ομόλογα και σε κάθε 
είδους χρεώγραφα του Δημοσίου, τραπεζών κ.λπ. 

(ϋι) Οι αποδόσεις των επενδύσεων του Ιδρύματος στην 
ημεδαπή και την αλλοδαπή. 

(ίν) Κάθε περιουσιακό στοιχείο που αποκτά το Ίδρυμα 
στην Ελλάδα ή στο εξωτερικό και οι πρόσοδοί του. 

(ν) Οι χρηματοδοτήσεις, δωρεές και οικονομικές ενισχύ¬ 
σεις από φορείς του εσωτερικού και του εξωτερικού που 
θα επιθυμούσαν να συμβάλουν στο έργο του ιδρύματος. 

(νϊ) Οι πόσης φύσεως καταλειπόμενες στο Ίδρυμα πα¬ 
ροχές του Ιδρυτού ή οιουδήποτε τρίτου οπουδήποτε και 
αν τα εκ τούτων περιουσιακά στοιχεία κείνται. 

(νϋ) Οι τυχόν επιχορηγήσεις από το Κράτος, την Ευ¬ 
ρωπαϊκή Ένωση ή οιονδήποτε άλλο δημόσιο ή ιδιωτικό 
οργανισμό του εσωτερικού ή του εξωτερικού. 

Αρθρο 5 

ΔΙΟΙΚΗΣΗ ΤΟΥ ΙΔΡΥΜΑΤΟΣ 

1. Το Ίδρυμα διοικείται από Διοικητικό Συμβούλιο, το 
οποίο θα αποτελείται από πέντε (5) τουλάχιστον και εν¬ 
νέα (9) το μέγιστον μέλη, όπως εκάστοτε αποφασίζει το 
Διοικητικό Συμβούλιο του Ιδρύματος. 

2. Το πρώτο Διοικητικό Συμβούλιο του Ιδρύματος είναι 
εξαμελές και αποτελείται από τους: 

(ί) ΙΩΑΝΝΗ ΑΓΓΕΛΙΚΟΥΣΗ του Αντωνίου, επιχειρηματία 
ως ισόβιο Πρόεδρο. 

(ϋ) ΜΑΡΙΑ ΑΓΓΕΛΙΚΟΥΣΗ του Ιωάννου, ιατρό, ως Αντι¬ 
πρόεδρο. 

(ϋϊ) ΚΩΝΣΤΑΝΤΙΝΟ ΠΑΝΑΓΟΠΟΥΛΟ του Θεοδώρου, δι¬ 
κηγόρο ως Γραμματέα. 

(ίν) ΔΗΜΗΤΡΙΟ ΣΤΥΛΙΑΝΟΥ του Αντωνίου, οικονομολόγο 
ως Ταμία. 

(ν) ΙΩΑΝΝΗ ΠΛΑΤΣΙΔΑΚΗ του Επιμενίδου, οικονομολόγο 
και 

(νϊ) ΓΕΩΡΓΙΟ ΧΑΛΚΙΑ του Μιχαήλ, δικηγόρο, ως Βοηθό 
Γ ραμματέα. 

3. Εκτός από τους Ιωάννη και Μαρία Αγγελικούση που 
θα είναι ισόβια μέλη, τα λοιπά μέλη του Διοικητικού Συμ¬ 
βουλίου θα έχουν πενταετή θητεία και θα είναι επανεκλέ- 
ξιμα. Τα μη ισόβια μέλη θα εκλέγονται από το Διοικητικό 
Συμβούλιο του Ιδρύματος. 

4. Εάν για οποιονδήποτε λόγο ο Ιωάννης Αντωνίου Αγ- 
γελικούσης παύσει να είναι Πρόεδρος του Διοικητικού 
Συμβουλίου του Ιδρύματος, ως Πρόεδρος αναλαμβάνει η 
Αντιπρόεδρος αυτού, Μαρία Ιωάννου Αγγελικούση. 

5. Επιφυλασσομένων των προηγουμένων διατάξεων του 
παρόντος άρθρου, τα μέλη του Διοικητικού Συμβουλίου 
ορίζουν με πράξη τους έπειτα από ψηφοφορία τον Πρό¬ 
εδρο, τον Αντιπρόεδρο, το Γ ραμματέα, τον Ταμία και, εφ’ 
όσον κρίνεται αναγκαίο, τον Βοηθό Γ ραμματέα. 

6. Σε περίπτωση αποποιήσεως, παραιτήσεως, εκπτώ- 
σεως, ανικανότητος, θανάτου ή αντικαταστάσεως, για 
οποιονδήποτε λόγο, μέλους του Διοικητικού Συμβουλίου, 
η κενή θέση συμπληρώνεται με απόφαση των υπολοίπων 
μελών, σύμφωνα με τις διατάξεις του παρόντος και του 
άρθρου 99 του Α.Ν. 2039/1939. 

7. Το Διοικητικό Συμβούλιο συνεδριάζει τακτικά ανά 
εξάμηνο και εκτάκτως οσάκις το ζητήσει, με πρόσκλησή 
του, ο Πρόεδρος. Δύο τουλάχιστον μέλη του Διοικητικού 
Συμβουλίου με έγγραφη αίτησή τους προς τον Πρόεδρο 
που θα αναφέρει και τα προς συζήτηση θέματα, μπορούν 
να ζητήσουν την έκτακτη σύγκληση του Διοικητικού Συμ¬ 
βουλίου. 

8. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 


ταξύ των παρόντων πρέπει υποχρεωτικώς να είναι και ο 
Πρόεδρος ή η Αντιπρόεδρος αυτού, ή άλλως ο νόμιμος 
αναπληρωτής του, που ορίζεται με απόφαση του Διοι¬ 
κητικού Συμβουλίου. Μέλος του Διοικητικού Συμβουλίου 
μπορεί να εκπροσωπηθεί από άλλο μέλος του Διοικητικού 
Συμβουλίου σε συνεδρίαση αυτού με έγγραφη εξουσιο¬ 
δότηση. 

9. Το Διοικητικό Συμβούλιο μπορεί να συνεδριάζει είτε 
στην έδρα του είτε σε οποιοδήποτε άλλο μέρος της ημε¬ 
δαπής ή αλλοδαπής κατά τις εκάστοτε ανάγκες και κατ’ 
επιλογήν του Προέδρου. Επίσης, οι συνεδριάσεις μπορεί 
να γίνονται δια τηλεδιασκέψεως (ΙοΙο-οοπΙογοποθ). 

10. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας, η γνώμη με την οποία συντάσσεται ο 
Πρόεδρος ή, εν απουσία του, η Αντιπρόεδρος. 

11. Σε περίπτωση που μη ισόβιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στο παρόν. 

12. Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρίζονται όλες οι 
αποφάσεις που λαμβάνονται από αυτό καθώς και η γνώμη 
των μελών που τυχόν διαφωνούν. Τα πρακτικά υπογρά¬ 
φονται από όλα τα μετέχοντα στην συνεδρίαση μέλη. 

13. Τα μέλη του Διοικητικού Συμβουλίου προσφέρουν τις 
υπηρεσίες τους αμισθί. Δικαιούνται, όμως, οδοιπορικών ή 
άλλων εξόδων που, τυχόν, δαπάνησαν για την εκτέλεση 
υπηρεσίας του Ιδρύματος, εφ’ όσον έγιναν έπειτα από 
εντολή αρμοδίου οργάνου του Ιδρύματος και προσκομί¬ 
ζονται τα νόμιμα παραστατικά. 

Άρθρο 6 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Διοικητικό Συμβούλιο διοικεί, διαχειρίζεται και δι¬ 
αθέτει στα πλαίσια των σκοπών του Ιδρύματος και για 
την εξυπηρέτησή τους την περιουσία του Ιδρύματος και 
γενικά αποφασίζει για κάθε θέμα που αφορά στη διοίκηση 
και τη λειτουργία του, τη διάθεση των πόρων αυτού, κα¬ 
θώς και κάθε ενέργεια που σχετίζεται με την εκπλήρωση 
του σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού, του 
ΑΝ 2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου αυτού, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

(ί) Καταρτίζει, ψηφίζει και υποβάλει κάθε χρόνο για 
έγκριση στην αρμόδια από τον νόμο Αρχή, τον προϋπο¬ 
λογισμό και απολογισμό του Ιδρύματος σύμφωνα με τις 
διατάξεις των άρθρων 101 και 102 του ΑΝ 2039/1939 και του 
από 20.12.1939 Βασιλικού Διατάγματος (ΦΕΚ 552/Α/1939). 
Μαζί με τον απολογισμό καταρτίζει, ψηφίζει και υποβά¬ 
λει και τον γενικό ισολογισμό του ενεργητικού και του 
παθητικού του Ιδρύματος. 

(ϋ) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τις ισχύουσες διατάξεις 
της εργατικής νομοθεσίας. 

(ίϋ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του Ιδρύματος. 

(ίν) Αποφασίζει για την αποδοχή η αποποίηση κλη¬ 
ρονομιών, κληροδοσιών και δωρεών και οποιοσδήποτε 

τυχόν παροχής προς το Ίδρυμα ή επιχορηγήσεώς του, 
καθώς και για την ανακήρυξη ευεργετών και δωρητών 
του Ιδρύματος. 

(ν) Αιτείται την μεταβολή του παρόντος Οργανισμού 
συμφώνως προς το άρθρο 119 ΑΚ. 

(νί) Υιοθετεί εσωτερικό κανονισμό λειτουργίας του 
Ιδρύματος, ως και κανονισμούς για την λειτουργία των 
εκάστοτε συγκροτούμενων, με απόφαση του Διοικητικού 
Συμβουλίου, επιτροπών ή άλλων οργάνων του, και τον 
καταργεί ή τροποποιεί, ως εκάστοτε αποφασίσει. 

(νϋ) Συγκροτεί επιτροπές ή άλλα όργανα για την ευδο- 
κιμότερη εκτέλεση του έργου του και επιλέγει τα κατάλ¬ 
ληλα γί αυτό μέλη των. Η επιλογή των υποτρόφων του 
Ιδρύματος θα γίνεται πάντοτε μετά από εμπεριστατωμένη 
εισήγηση αρμοδίας για τις υποτροφίες επιτροπής που 
θα συγκροτείται από κατάλληλα για το έργο αυτό μέλη. 
Εκτός αν άλλως αποφασίσει το Διοικητικό Συμβούλιο, τα 
μέλη των επιτροπών θα εργάζονται αμισθί εφαρμοζομέ- 
νης αναλόγως της διατάξεως της παραγράφου 14 του 
άρθρου 6 του παρόντος. 

(νϋί) Αποφασίζει την διοργάνωση συνεδρίων, διαλέξεων, 
σεμιναρίων και ημερίδων. 

(ίχ) Αποφασίζει για οποιοδήποτε άλλο θέμα που προβλέ- 
πεται στο παρόν ή εντάσσεται στο πλαίσιο των σκοπών 
του Ιδρύματος. 

Αρθρο 7 

ΑΡΜΟΔΙΟΤΗΤΕΣ ΠΡΟΕΔΡΟΥ 

1. Ο Πρόεδρος του Ιδρύματος: 

(ί) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο, το οποίο ορίζεται απ’ αυτόν και εγκρίνεται 
από το Διοικητικό Συμβούλιο. Ο Πρόεδρος δεσμεύει με 
μόνη την υπογραφή του το Ίδρυμα έναντι των Τραπεζών 
και παντός τρίτου. Το Διοικητικό Συμβούλιο δύναται με 
ειδική απόφασή του να αναθέτει την εκπροσώπηση και 
δέσμευση του Ιδρύματος και σε άλλο μέλος ή μέλη του 
Διοικητικού Συμβουλίου. 

(ϋ) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλλονται στα μέλη του Διοικητικού Συμβου¬ 
λίου τρεις (3) τουλάχιστον ημέρες πριν από τη συνεδρία¬ 
ση. Το Διοικητικό Συμβούλιο συνεδριάζει και αυτοκλήτως 
όταν παρίστανται ή εκπροσωπούνται πάντα τα μέλη του. 

(μι) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται στην 
ημερησία διάταξη δεν συζητείται, εκτός αν πρόκειται για 
επείγουσα υπόθεση και συμφωνήσει γί αυτό η πλειοψηφία 
των παρόντων στην συνεδρίαση μελών του Διοικητικού 
Συμβουλίου. 

(ίν) Εισηγείται στο Διοικητικό Συμβούλιο τα θέματα της 
συζήτησης, μπορεί όμως, οσάκις κρίνει τούτο σκόπιμο, 
να αναθέτει την εισήγηση θεμάτων σε άλλο μέλος του 
Διοικητικού Συμβουλίου. 

(ν) Αλληλογραφεί με τις Αρχές και υπογράφει όλα τα 
έγγραφα του Ιδρύματος προς τρίτους. 

(νί) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

(νίί) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνουν κατά σειρά η Αντιπρόεδρος και, σε περίπτωση 
απουσίας ή κωλύματος και αυτής, ο Γραμματεύς. 


Αρθρο 8 

ΑΡΜΟΔΙΟΤΗΤΕΣ ΓΡΑΜΜΑΤΕΩΣ 

1. Ο Γ ραμματεύς του Ιδρύματος: 

(ί) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

(ϋ) Φροντίζει για την σύνταξη των πρακτικών του Διοι¬ 
κητικού Συμβουλίου. 

(ϋί) Αναπληρώνει τον Πρόεδρο, εφόσον απουσιάζει και 
η Αντιπρόεδρος. 

(ίν) Διεκπεραιώνει την αλληλογραφία. 

(ν) Φυλλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος και ευθύνεται 
για την καταστροφή ή την απώλεια τούτων. 

2. Τον Γ ραμματέα, όταν απουσιάζει η κωλύεται, αναπλη¬ 
ρώνει, ως προς τις αρμοδιότητες της παραγράφου 1 του 
παρόντος άρθρου, ο Βοηθός Γ ραμματεύς ή, εν ελλείψει 
τούτου, άλλο μέλος του Διοικητικού Συμβουλίου που ορί¬ 
ζεται με απόφαση αυτού. 

3. Ο Γ ραμματεύς μπορεί, εφ’ όσον κρίνεται απαραίτητο 
από το Διοικητικό Συμβούλιο, να βοηθείται από υπάλληλο 
του Ιδρύματος, την ευθύνη, όμως, για τις ενέργειες τούτου 
φέρει πάντοτε ο ίδιος. 

Αρθρο 9 

ΑΡΜΟΔΙΟΤΗΤΕΣ ΤΑΜΙΑ 

1. Ο Ταμίας του Ιδρύματος: 

(ί) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

(ϋ) Καταθέτει τα έσοδα του Ιδρύματος σε ένα από τα 
πιστωτικά Ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή 
εκτάκτων και επειγουσών δαπανών του Ιδρύματος, το 
ύψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

(ιμ) Εκτελεί κάθε πληρωμή, ύστερα από έγγραφη εντολή 
του Προέδρου ή του νομίμου αναπληρωτή του. 

(ίν) Τηρεί και φυλλάττει τα διαχειριστικά βιβλία και στοι¬ 
χεία του Ιδρύματος. 

(ν) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 10 

ΕΠΙΛΟΓΗ ΚΑΙ ΑΝΑΚΗΡΥΞΗ ΥΠΟΤΡΟΦΩΝ 

1. Δικαίωμα υποτροφίας για προπτυχιακές και μεταπτυ¬ 
χιακές σπουδές έχουνΈλληνες φοιτητές, σπουδαστές και 
πτυχιούχοι ανωτάτων σχολών της ημεδαπής ή αλλοδαπής 
ως και σχολών Εμπορικού Ναυτικού κατά τα οριζόμενα 
στο άρθρο 2 του παρόντος. 

2. Η επιλογή και ανακήρυξη των υποτρόφων γίνεται 
κατόπιν σχετικής διακηρύξεως που δημοσιεύεται ευρέ¬ 
ως, προκειμένου να λάβουν γνώση οι ενδιαφερόμενοι 
μεταξύ των υποψηφίων που υπέβαλαν σχετική αίτη¬ 
ση, τηρουμένων των διατάξεων της συστατικής πρά¬ 
ξης του Ιδρύματος και του παρόντος οργανισμού, του 
α.ν. 2039/1939, του από 18-8-1941 Κανονιστικού Διατάγμα¬ 
τος (ΦΕΚ 286 Α'), ως και των σχετικών αποφάσεων του Δι¬ 
οικητικού Συμβουλίου μετά εισήγηση αρμόδιας επιτροπής 
συγκροτουμένης με απόφαση του Διοικητικού Συμβουλίου 
επί μονίμου βάσεως ή εά Ιιοο, κατά περίπτωση. 

Αρθρο 11 

ΧΟΡΗΓΗΣΗ ΥΠΟΤΡΟΦΙΩΝ 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 

ανάλογα με το ύψος των καθαρών εσόδων του ιδρύματος 
και του αριθμού των υποτρόφων, πάντοτε όμως μέσα 
στα όρια που ορίζονται από τις διατάξεις της συστατικής 
πράξης του Ιδρύματος, του άρθρου 54 του α.ν. 2039/1939 
και του άρθρου 28 του από 18-8-1941 Κανονιστικού Δια¬ 
τάγματος και των συναφών αποφάσεων του Διοικητικού 
Συμβουλίου. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του από 18-8-1941 Κανονιστικού Διατάγματος. 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του Ιδρύματος, του άρθρου 
29 του προαναφερθέντος Κανονιστικού Διατάγματος, οι 
οποίες διαπιστώνονται με πράξη του Διοικητικού Συμβου¬ 
λίου του Ιδρύματος, που έχει υποχρέωση να παρακολου¬ 
θεί την όλη πορεία των σπουδών των υποτρόφων και να 
αξιώνει από αυτούς την υποβολή, κάθε έτος, αποδεικτικών 
στοιχείων της επιδόσεώς των. 

Αρθρο 12 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσιεύσεως στην Εφημερίδα της Κυ- 
βερνήσεως του σχετικού Προεδρικού διατάγματος περί 
εγκρίσεως της συστάσεως του Ιδρύματος, η οποία μπορεί 
να παραταθεί μέχρι την 31η Δεκεμβρίου του επομένου 
ημερολογιακού έτους, με απόφαση του Διοικητικού Συμ¬ 
βουλίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζεται 
σύμφωνα με τις διατάξεις των άρθρων 101 και 102 του 
Α.Ν. 2039/1939 και του από 20.12.1939 σχετικού Βασιλικού 
Διατάγματος (ΦΕΚ552/Α/22.12.1939). 

Άρθρο 13 

1. Το Ιδρυμα λόγω του κοινωφελούς χαρακτήρα του, 
απολαύει των τυχόν φορολογικών απαλλαγών κ.λπ. που 
ισχύουν σήμερα ή που θα ισχύουν στο μέλλον κατά τον 
νόμο. 

2. Το Ίδρυμα είναι πάντα εξ απογραφής κληρονόμος. 

Άρθρο 14 

ΒΙΒΛΙΑ ΚΑΙ ΣΤΟΙΧΕΙΑ 

1. Το Ίδρυμα τηρεί υποχρεωτικά τα ακόλουθα βιβλία 
και στοιχεία: 

(ί) Βιβλίο πρωτοκόλλου αλληλογραφίας. 

(ϋ) Βιβλίο πρακτικών συνεδριάσεων του Διοικητικού 
Συμβουλίου. 

(μι) Βιβλίο λογιστικής παρακολουθήσεως, στο οποίο 
καταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του Ιδρύματος που πραγ¬ 
ματοποιούνται στην διάρκεια της χρήσης. 

(ίν) Βιβλίο - μητρώο στο οποίο καταχωρίζονται τα ονό¬ 
ματα των υποτρόφων, με όλα τα περί αυτών στοιχεία 
και πληροφορίες, την σχολή που φοιτούν/σπουδάζουν, 
τον χρόνο (διάρκεια) και το ποσό της υποτροφίας κάθε 
υποτρόφου και τα λοιπά στοιχεία που ορίζονται από τις 
διατάξεις του άρθρου 34 του από 18.08.1941 Κανονιστικού 
Διατάγματος. 

(ν) Βιβλίο - μητρώο χορηγήσεως οικονομικών ενισχύσε¬ 
ων, χορηγιών και βραβείων. 

(νί) Στελέχη αριθμημένων διπλοτύπων αποδείξεων ει- 
σπράξεως και ενταλμάτων πληρωμής, θεωρημένα από 
τον Πρόεδρο. 


2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχειρίσεως της περιουσίας 
του Ιδρύματος και της εκτελέσεως των σκοπών του. 

Αρθρο 15 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό διάταγμα, σύμφωνα με 
τις διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, μετά πρόταση του Διοικητικού 
Συμβουλίου αυτού. 

Αρθρο 16 

ΔΙΑΛΥΣΗ ΤΟΥ ΙΔΡΥΜΑΤΟΣ - 
ΤΥΧΗ ΠΕΡΙΟΥΣΙΑΣ ΑΥΤΟΥ 

1. Το Ίδρυμα διαλύεται όταν και όπως ο νόμος ορίζει. 
Πρόταση διαλύσεως του Ιδρύματος μπορεί να υποβάλει 
το Διοικητικό Συμβούλιο με αιτιολογικό την οικονομική 
αδυναμία εκπληρώσεως του σκοπού του. 

2. Σε περίπτωση διαλύσεως του Ιδρύματος για οποιον- 
δήποτε λόγο, η περιουσία του περιέρχεται εν όλω ή εν 
μέρει σε φορέα ή φορείς της επιλογής του Διοικητικού 
Συμβουλίου του, εφ’ όσον ο φορέας ή οι φορείς αυτοί 
επιτελούν κοινωφελείς ή/και φιλανθρωπικούς σκοπούς, 
εκτός αν άλλως ο νόμος ορίζει. 

Στους Υπουργούς Οικονομικών, Παιδείας και Θρησκευ¬ 
μάτων, Πολιτισμού και Αθλητισμού, Εργασίας Κοινωνικής 
Ασφάλισης και Πρόνοιας, Ναυτιλίας και Αιγαίου αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 25 Ιανουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ ΝΑΥΤΙΛΙΑΣ 

ΑΣΦΑΛΙΣΗΣ ΚΑΙ ΠΡΟΝΟΙΑΣ ΚΑΙ ΑΙΓΑΙΟΥ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 
-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΝΙΚΟΛΑΟΣ ΝΙΚΗΤΑΚΗΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 22.058/11-6-1980 δημόσια διαθήκη του 
Νικητάκη Νικόλαου, η οποία συντάχθηκε ενώπιον του 
συμβ/φου Αθηνών Βασιλείου Παπαρρηγόπουλου και δη- 
μοσιεύθηκε με το υπ’ αριθμ. 3503/5-12-1985 πρακτικό του 
Μονομελούς Πρωτοδικείου Αθηνών, με την οποία σύστησε 
αυτοτελές κοινωφελές ίδρυμα, κατά την έννοια των διατά¬ 
ξεων της παραγράφου 1 του άρθρου 95 του α.ν. 2039/1939, 
με την επωνυμία «ΙΔΡΥΜΑ ΝΙΚΟΛΑΟΣ ΝΙΚΗΤΑΚΗΣ» και με 
έδρα το Δήμο Πελλάνας, ήτοι το Καστόρειο Λακωνίας, 
τοπικό διαμέρισμα του Δήμου Πελλάνας. 

2. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 21-3-2012 γνωμοδότηση του Συμβουλίου Εθνι¬ 
κών Κληροδοτημάτων. 

4. Την Δ6Α1104503ΕΞ2011/21 -7-2011 (ΦΕΚ1670/Β') απόφα¬ 
ση των Υπουργών Διοικητικής Μεταρρύθμισης και Ηλε¬ 
κτρονικής Διακυβέρνησης και Οικονομικών περί έναρξης 
λειτουργίας της Γενικής Γραμματείας Δημόσιας Περι¬ 
ουσίας. 

5. Το Π.Δ/γμα 85/2012 ( ΦΕΚ 141 Α'). 

Με πρόταση του Υπουργού Οικονομικών και του Υπουρ¬ 
γού Παιδείας και Θρησκευμάτων, Πολιτισμού και Αθλητι¬ 
σμού αποφασίζουμε: 

Αρθρο μόνο 

1. Εγκρίνουμε τη σύσταση κοινωφελούς ιδρύματος με 
την επωνυμία « ΙΔΡΥΜΑ ΝΙΚΟΛΑΟΣ ΝΙΚΗΤΑΚΗΣ» που έγινε 
από τον Νικόλαο Δημ. Νικητάκη με την υπ’ αριθμ. 22.058/11- 
6-1980 Δημόσια διαθήκη του, η οποία συντάχθηκε ενώπιον 
του Συμβ/φου Αθηνών Βασιλείου Ιωαν. Παπαρρηγόπουλου 
και δημοσιεύθηκε με το υπ’ αριθμ. 3503/5-12-1985 πρακτικό 
του Μονομελούς Πρωτοδικείου Αθηνών. 

Το Ιδρυμα αυτό, αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Παιδείας, Θρησκευμάτων, Πολιτισμού και Αθλη¬ 
τισμού και Οικονομικών και διέπεται από τις διατάξεις 
της παραπάνω συστατικής πράξης, του παρακάτω Ορ¬ 
γανισμού, του α.ν. 2039/1939 και των Διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΝΙΚΟΛΑΟΣ ΝΙΚΗΤΑΚΗΣ». 

Αρθρο 1 

Μορφή-Επωνυμία-Έδρα-Σφραγίδα 

Το κοινωφελές ίδρυμα με την επωνυμία «ΙΔΡΥΜΑ ΝΙΚΟ¬ 
ΛΑΟΣ ΝΙΚΗΤΑΚΗΣ», που συστάθηκε από τον Νικόλαο Νι- 
κητάκη με την υπ’ αριθμ. 22.058/11-6-1980 Δημόσια διαθήκη 
του, η οποία συντάχθηκε ενώπιον του Συμβ/φου Αθηνών 
Βασιλείου Ιωαν. Παπαρρηγόπουλου και δημοσιεύθηκε με 
το υπ’ αριθμ. 3503/5-12-1985 πρακτικό του Μονομελούς 
Πρωτοδικείου Αθηνών, αποτελεί νομικό πρόσωπο ιδι¬ 
ωτικού δικαίου και διέπεται από τις διατάξεις της ανω¬ 
τέρω συστατικής πράξης, του παρόντος οργανισμού, 
του α.ν. 2039/1939 όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

Έδρα του Ιδρύματος είναι η έδρα του Δήμου Πελλάνας, 
ήτοι το Καστόρειο Λακωνίας. 

Η σφραγίδα του Ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο την επωνυμία του 
Ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι: 

1. Η χορήγηση υποτροφίας σε απόφοιτο μαθητή της 
Γ'τάξης του Λυκείου Καστορείου, που αρίστευσε και έχει 
εισαχθεί, σε Ανώτερες ή Ανώτατες Σχολές, κατάγεται από 
το Καστόρειο Λακωνίας, προτιμομένου, σε περίπτωση πε¬ 
ρισσοτέρων επιτυχόντων σπουδαστών, του πλησιεστέρου 
συγγενή του ιδρυτή. 

2. Σε περίπτωση που κάποιο σχολικό έτος δεν υπάρξει 
αριστούχος σπουδαστής, τα αντιστοιχούντο ποσά για τις 
σπουδές του θα προστίθενται στο κεφάλαιο του Κληρο¬ 


δοτήματος και θα καταβάλλονται σε αριστούχο σπουδα¬ 
στή του επομένου σπουδαστικού έτους κ.ο.κ. 

3. Σε περίπτωση που για οποιοδήποτε λόγο το Λύκειο 
Καστορείου παύσει να λειτουργεί, τότε το απαιτούμενο 
για τις σπουδές του σπουδαστή ποσό, θα καταβάλλεται 
σε σπουδαστή καταγόμενο από το Καστόρειο που απο¬ 
φοιτά από τα Λύκεια Σπάρτης. 

4. Το Δ.Σ. του Ιδρύματος, μπορεί και εφόσον τα έσο¬ 
δα αυτού το επιτρέπουν, να παράσχει υποτροφία και σε 
άλλον σπουδαστή που θα πληροί τις οριζόμενες, στις 
παραγράφους 1,2,3 του παρόντος προϋποθέσεις. 

5. Σε περίπτωση που επί μίαν τριετίαν δεν υπάρξει αρι¬ 
στούχος μαθητής, το Διοικητικό Συμβούλιο, μπορεί κατά 
την κρίση του να διαθέσει ένα ποσό σε αναξιοπαθούντας 
ή ασθενούντας κατοίκους του Καστορείου. 

Αρθρο 3 

Περιουσία - Πόροι 

1. Περιουσία του Ιδρύματος αποτελούν: 

Α. Τα ακίνητα που βρίσκονται στο Δήμο Γαλατσίου Ατ¬ 
τικής και επί της οδού Κουντουριώτου 4-6, ήτοι: 

α) Το Κ-3 ισόγειο κατάστημα εμβαδού 18,90 τ.μ. 

β) Το Β-3 διαμέρισμα του δευτέρου ορόφου εμβαδού 
56,50 τ.μ. 

γ) Το Γ-2 διαμέρισμα του τρίτου ορόφου εμβαδού 88,50 
τ ·Μ· 

Β. Η μονοκατοικία 107 τ.μ. μετά του οικοπέδου της, 
εκτάσεως 373,24 τ.μ. στο Δήμο Ν. Σμύρνης, επί της οδού 
Πριήνης 27. 

Γ. Η μονοκατοικία 100 τ.μ. μετά του οικοπέδου της εκτά¬ 
σεως 548,25 τ.μ., στο Δήμο της Ραφήνας, επί της οδού Μ. 
Μπότσαρη 223. 

Όλα τα ανωτέρω ακίνητα περιγράφονται με κάθε λε¬ 
πτομέρεια, κατά θέση όρια και διαστάσεις στα νομίμως 
μεταγεγραμμένα συμβόλαια, ήτοι: 

α) Την υπ’ αριθμ. 12455/1974 πράξη σύστασης οριζόντιας 
ιδιοκτησίας και κανονισμού πολυκατοικίας του Συμβ/φου 
Αθηνών Νικολάου Δημ. Ρέβελα. 

β) Το υπ’ αριθμ. 20/1954 Συμβόλαιο του Συμβ/φου Αθηνών 
Χρήστου Κων. Κωνσταντίνου. 

γ) Το υπ’ αριθμ. 337/1955 συμβόλαιο του Συμβ/φου Αθη¬ 
νών Πασχάλη Κων. Μόσχου και εμφαίνονται στα σ’ αυτά 
προσαρτώμενα σχεδιαγράμματα. 

Δ. Το ποσόν των 4.853,42 € κατατεθημένο στο Ταμείο 
Παρακαταθηκών και Δανείων. 

Πόροι του ιδρύματος είναι: 

1) Τα εισοδήματα από την εκμετάλλευση των περιουσι¬ 
ακών στοιχείων του Κληροδοτήματος. 

2) Οι τόκοι από καταθέσεις σε Τράπεζες ή σε άλλους 
πιστωτικούς οργανισμούς. 

3) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές οποιουδήποτε 
φυσικού ή νομικού προσώπου προς αυτό, πλήν των επι¬ 
χορηγήσεων από κρατικό φορέα. 

Άρθρο 4 

Διοίκηση 

Α. Το ίδρυμα διοικείται από τετραμελές (4) Διοικητικό 
Συμβούλιο, που αποτελείται από τους: 

1) Τον Πρόεδρο του Τοπικού Συμβουλίου του Διαμερί¬ 
σματος Καστορείου του Δήμου Πελλάνας Λακωνίας, όπως 
αντικαταστάθηκε και ισχύει με τον Καλλικράτη. 

2) Τον Λυκειάρχη του Λυκείου Καστορείου, ή μη υφιστα¬ 
μένου του Λυκείου Καστορείου, του αρχαιοτέρου Λυκει¬ 
άρχη των Λυκείων Σπάρτης. 

3) Τον Ιερέα του Ενοριακού Ναού «Γενέσιον της Θεοτό¬ 
κου» της ενορίας Καστορείου. 

4) Τη Γεωργία χα Παναγιώτη Νικητάκη, λόγω θανάτου 
του δυνάμει της ως άνω διαθήκης ορισθέντος αδελφού 
του ιδρυτή, Παναγιώτη Νικητάκη και σε περίπτωση θανά¬ 
του ή κωλύμματος αυτής, από μέλος προερχόμενο από 
την οικογένεια του ιδρυτή. 

Β. Τα μέλη του Δ.Σ., ορίζουν με πράξη τους τον Πρόεδρο, 
τον Αντιπρόεδρο, τον Γραμματέα και τον Ταμία. 

Γ. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε λόγο, κάποιου από τα μέλη του Δ.Σ., η κενή θέση 
συμπληρώνεται με απόφαση των υπολοίπων μελών σύμ¬ 
φωνα με τις διατάξεις της συστατικής πράξης και του 
άρθρου 99 του α.ν. 2039/1939. 

Δ. Το Διοικητικό Συμβούλιο, συνεδριάζει τακτικά κάθε 
χρόνο και εκτάκτως όποτε το ζητήσει ο Πρόεδρος ή δύο 
(2) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

Ε. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

ΣΤ. Οι αποφάσεις του Διοικητικού Συμβουλίου λαμ- 
βάνονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεταιο Πρόεδρος. 

Ζ. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

Η. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Θ. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται, όμως, οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ειδι¬ 
κή εντολή του Διοικητικού Συμβουλίου και αποδεικνύεται 
ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για την 
πλέον αποδοτική αξιοποίηση της περιουσίας του και για 
κάθε θέμα που αφορά τη διοίκηση και τη λειτουργία του, 
τη διάθεση των πόρων αυτού, καθώς και για κάθε ενέρ¬ 
γεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής 
πράξης, του παρόντος οργανισμού του α.ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20-12-1939 Βασιλικού Διατάγματος (ΦΕΚ 552, τ.Α'). 
Μαζί με τον απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθη¬ 
τικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 


αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις, γενικότερα, 
της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμβου¬ 
λίου τουλάχιστον δέκα (10) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών 
συνθηκών), να βοηθείται από υπάλληλο του ιδρύματος, 
την ευθύνη όμως για τις ενέργειες τούτου φέρει πάντοτε 
ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί από 
αυτά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και Ανακήρυξη υποτρόφων 

1. Δικαίωμα υποτροφίας έχουν όσοι πληρούν τις προϋ¬ 
ποθέσεις του άρθρου 2 παρ. 1-4 του παρόντος. 

2. Η επιλογή και ανακήρυξη των υποτρόφων γίνεται 
χωρίς διαγωνισμό, σύμφωνα με τις διατάξεις της συστα¬ 
τικής πράξης του ιδρύματος, του παρόντος Οργανισμού, 
του α.ν. 2039/1939 και του από 18.8.1941 Καν. Δ/τος ( ΦΕΚ 
286/Α/23.8.1941). 

Άρθρο 10 

Χορήγηση υποτροφιών 

1. Το ποσόν της μηνιαίας υποτροφίας κάθε υποτρόφου, 
καθορίζεται με απόφαση του Δ.Σ. του Ιδρύματος, ανά¬ 
λογα με το ύψος των καθαρών εσόδων αυτού και τον 
αριθμό των τυχόν υποτρόφων, πάντοτε όμως στα όρια 
που ορίζονται από τις διατάξεις της συστατικής πράξης 
του ιδρύματος, του άρθρου 54 του α.ν. 2039/1939 και του 
άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του από 18.8.1941 Καν. Δ/τος (ΦΕΚ 286/Α723.8.1941) και 
της υπ’ αριθμ. 22.058/11-6-1980 Δημόσιας διαθήκης του 
Νικολάου Νικητάκη. 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις δια¬ 
τάξεις της συστατικής πράξης του κληροδοτήματος και 
του άρθρου 29 του παραπάνω Καν. Δ/τος, οι οποίες δι¬ 
απιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει από 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

4. Η υποτροφία διαρκεί μέχρι του πέρατος των κανονι¬ 
κών σπουδών του υποτρόφου. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβερνήσεως του σχε¬ 
τικού Προεδρικού διατάγματος έγκρισης της σύστασης 


του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20-12-1939 σχετικού 
Βασιλικού Διατάγματος (ΦΕΚ 552, τ.Α'). 

Άρθρο 12 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα Βιβλία 
και Στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-Μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του από 18/23.8.1941 Κανονιστικού Διατάγματος. 

ε) Βιβλίο-Μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω Βιβλία και Στοιχεία, το Δι¬ 
οικητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Δήμο Πελλά- 
νας για την εκτέλεση ίδιου σκοπού, ήτοι την οικονομική 
ενίσχυση των εκ Καστορείου Αακωνίας αριστευσάντων 
σπουδαστών, ή αναξιοπαθούντων κατοίκων Καστορείου. 

Στον Υπουργό Οικονομικών και στον Υπουργό Παιδείας 
και Θρησκευμάτων, Πολιτισμού και Αθλητισμού αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 25 Ιανουάριου 2013 

